กฎกระทรวงกฎกระทรวงการอนุญาตนำใบยา ยาอัดหรือยาสูบเข้ามาในหรือส่งออกไปนอกราชอาณาจักรพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง และมาตรา ๑๖๖ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปข้อ๒ ผู้ใดประสงค์จะขอใบอนุญาตนำใบยายาอัด หรือยาสูบ เข้ามาในราชอาณาจักรต้องมีคุณสมบัติ ดังต่อไปนี้(๑)กรณีนำเข้าใบยาหรือยาอัด(ก)เพื่อใช้เป็นวัตถุดิบ ต้องเป็นโรงอุตสาหกรรมของรัฐ(ข)เพื่อส่งออกไปนอกราชอาณาจักร ต้องเป็นโรงอุตสาหกรรมของรัฐนิติบุคคลที่จัดตั้งขึ้นตามกฎหมายไทยหรือบุคคลธรรมดาที่มีอายุไม่ต่ำกว่ายี่สิบปีบริบูรณ์(๒)กรณีนำเข้ายาสูบ(ก)เพื่อขาย ซึ่งมิใช่การขายในคลังสินค้าทัณฑ์บนประเภทร้านค้าปลอดอากรตามกฎหมาย ว่าด้วยศุลกากรต้องเป็นผู้ได้รับใบอนุญาตขายยาสูบประเภทที่ ๑(ข)เพื่อขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากรต้องเป็นผู้ได้รับใบอนุญาตขายยาสูบประเภทที่๒และเป็นผู้ได้รับอนุญาตให้ตั้งคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร(ค)เพื่อเป็นตัวอย่างสินค้าหรือมิใช่เพื่อการค้าโดยนำเข้าไปในคลังสินค้าทัณฑ์บนตามกฎหมายว่าด้วยศุลกากรต้องเป็นผู้ได้รับอนุญาตให้ตั้งคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร(ง)เพื่อส่งออกไปนอกราชอาณาจักร ต้องเป็นนิติบุคคลหรือบุคคลธรรมดาที่มีอายุไม่ต่ำกว่ายี่สิบปีบริบูรณ์ข้อ๓ ผู้ใดประสงค์จะขอใบอนุญาตนำใบยายาอัด หรือยาสูบเข้ามาในราชอาณาจักรให้ยื่นคำขอใบอนุญาตต่ออธิบดีตามแบบที่อธิบดีประกาศกำหนดพร้อมด้วยเอกสารและหลักฐาน ณ สถานที่ ดังต่อไปนี้(๑)กรณีนำเข้าใบยาหรือยาอัด(ก)เพื่อใช้เป็นวัตถุดิบ ให้ยื่นคำขอ ณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่หรือที่สำนักงานศุลกากรหรือด่านศุลกากรตั้งอยู่(ข)เพื่อส่งออกไปนอกราชอาณาจักร ให้ยื่นคำขอ ณสำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรตั้งอยู่(๒)กรณีนำเข้ายาสูบ(ก)เพื่อขาย ซึ่งมิใช่การขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากร ให้ยื่นคำขอ ณสำนักงานสรรพสามิตพื้นที่แห่งท้องที่ที่สำนักงานของผู้นำเข้า หรือที่สำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรตั้งอยู่(ข)เพื่อขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากรให้ยื่นคำขอ ณ สำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรตั้งอยู่(ค)เพื่อเป็นตัวอย่างสินค้าหรือมิใช่เพื่อการค้าโดยนำเข้าไปในคลังสินค้าทัณฑ์บนตามกฎหมายว่าด้วยศุลกากรให้ยื่นคำขอ ณสำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรตั้งอยู่(ง)เพื่อส่งออกไปนอกราชอาณาจักร ให้ยื่นคำขอ ณสำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรตั้งอยู่ข้อ๔ กรณีผู้ประสงค์จะขอใบอนุญาตนำยาสูบเข้ามาในราชอาณาจักรเพื่อขายซึ่งมิใช่การขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากรก่อนยื่นขอใบอนุญาตตามข้อ ๓ให้ดำเนินการยื่นคำขอเพื่อใช้ฉลากปิดภาชนะบรรจุยาสูบที่จะนำเข้ามาในราชอาณาจักรต่ออธิบดีตามแบบที่อธิบดีประกาศกำหนดพร้อมด้วยตัวอย่างฉลากหลักฐานการเป็นตัวแทนขายยาสูบที่นำเข้ามาในราชอาณาจักรแต่เพียงผู้เดียวซึ่งออกให้โดยผู้ผลิตยาสูบในต่างประเทศหรือผู้มีสิทธิในตราสินค้าและหลักฐานตามที่ระบุไว้ในแบบคำขอดังกล่าวทั้งนี้ ตามหลักเกณฑ์ ดังต่อไปนี้(๑) ฉลากปิดภาชนะบรรจุยาสูบให้มีข้อความและลักษณะตามที่อธิบดีประกาศกำหนด(๒)หลักฐานการเป็นตัวแทนขายยาสูบที่นำเข้ามาในราชอาณาจักรแต่เพียงผู้เดียวสำหรับกรณีที่ไม่ใช่ยาสูบประเภทบุหรี่ซิกาแรตให้ยื่นพร้อมคำขอเมื่อพ้นกำหนดหนึ่งร้อยแปดสิบวันนับแต่วันที่กฎกระทรวงนี้ใช้บังคับ(๓)ในกรณีที่ผู้ขอรับใบอนุญาตเคยแจ้งหรือได้รับอนุมัติให้ใช้ฉลากปิดภาชนะบรรจุยาสูบที่จะนำเข้ามาในราชอาณาจักรตามกฎหมายว่าด้วยยาสูบหรือกฎหมายว่าด้วยภาษีสรรพสามิตให้ใช้ฉลากปิดภาชนะบรรจุยาสูบดังกล่าวต่อไปได้โดยไม่ต้องยื่นคำขอเพื่อใช้ฉลากปิดภาชนะบรรจุยาสูบอีกข้อ๕ ในกรณีผู้ประสงค์จะขอใบอนุญาตนำยาสูบเข้ามาในราชอาณาจักรเพื่อส่งออกไปนอกราชอาณาจักรให้ยื่นคำขอใบอนุญาตเพื่อส่งยาสูบออกไปนอกราชอาณาจักรในคราวเดียวกันด้วยข้อ๖ ผู้ใดประสงค์จะขอใบอนุญาตส่งใบยายาอัด หรือยาสูบ ออกไปนอกราชอาณาจักรต้องมีคุณสมบัติ ดังต่อไปนี้(๑)กรณีส่งออกใบยาหรือยาอัด(ก)ที่ผลิตในประเทศ ต้องเป็นโรงอุตสาหกรรมของรัฐ หรือผู้รับซื้อใบยาแห้ง(ข)ที่ได้รับอนุญาตให้นำเข้ามาในราชอาณาจักรต้องเป็นผู้ได้รับใบอนุญาตนำใบยาหรือยาอัดเข้ามาในราชอาณาจักรเพื่อส่งออกตามข้อ ๒(๑) (ข)(๒) กรณีส่งออกยาสูบ ต้องเป็นรัฐวิสาหกิจไทยนิติบุคคลที่จัดตั้งขึ้นตามกฎหมายไทยหรือบุคคลธรรมดาที่มีอายุไม่ต่ำกว่ายี่สิบปีบริบูรณ์ข้อ๗ ผู้ใดประสงค์จะขอใบอนุญาตส่งใบยายาอัด หรือยาสูบออกไปนอกราชอาณาจักรให้ยื่นคำขอใบอนุญาตต่ออธิบดีตามแบบที่อธิบดีประกาศกำหนดพร้อมด้วยเอกสารหรือหลักฐาน ณ สถานที่ ดังต่อไปนี้(๑)กรณีส่งออกใบยาหรือยาอัด(ก)ที่ผลิตในประเทศ ให้ยื่นคำขอ ณ สำนักงานสรรพสามิตพื้นที่แห่งท้องที่ที่โรงอุตสาหกรรมหรือสถานประกอบการค้าของผู้รับซื้อใบยาแห้งตั้งอยู่(ข)ที่ได้รับอนุญาตให้นำเข้ามาในราชอาณาจักร ให้ยื่นคำขอ ณ สำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรที่นำใบยาหรือยาอัดเข้ามาในราชอาณาจักรตั้งอยู่(๒)กรณีส่งออกยาสูบ(ก)สำหรับผู้ได้รับอนุญาตผลิตยาสูบ ให้ยื่นคำขอ ณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่(ข)สำหรับผู้ที่ไม่ได้เป็นผู้ผลิตยาสูบ ให้ยื่นคำขอ ณสำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรที่จะส่งยาสูบออกนอกราชอาณาจักรตั้งอยู่ข้อ๘ เมื่อเจ้าพนักงานสรรพสามิตได้รับคำขอใบอนุญาตแล้วให้ตรวจสอบรายละเอียดในคำขอ เอกสารและหลักฐานว่ามีความถูกต้องและครบถ้วนหรือไม่ในกรณีที่เจ้าพนักงานสรรพสามิตตรวจสอบแล้วเห็นว่ารายละเอียดในคำขอ เอกสารหรือหลักฐานไม่ถูกต้องหรือไม่ครบถ้วนให้เจ้าพนักงานสรรพสามิตแจ้งเป็นหนังสือให้ผู้ยื่นคำขอแก้ไขเพิ่มเติมคำขอจัดส่งเอกสารหรือหลักฐานให้ถูกต้องและครบถ้วน ภายในระยะเวลาที่เจ้าพนักงานสรรพสามิตกำหนดในกรณีที่ผู้ยื่นคำขอไม่แก้ไขเพิ่มเติมคำขอหรือไม่จัดส่งเอกสารหรือหลักฐานให้ถูกต้องและครบถ้วนภายในกำหนดเวลาตามวรรคสองให้ถือว่าผู้ยื่นคำขอละทิ้งคำขอและให้เจ้าพนักงานสรรพสามิตแจ้งเป็นหนังสือให้ผู้ยื่นคำขอทราบในกรณีที่เจ้าพนักงานสรรพสามิตตรวจสอบแล้วเห็นว่ารายละเอียดในคำขอ เอกสารและหลักฐานถูกต้องและครบถ้วนให้เสนอต่ออธิบดีพิจารณาเพื่อออกใบอนุญาตนำใบยา ยาอัดหรือยาสูบเข้ามาในหรือส่งออกไปนอกราชอาณาจักรต่อไปข้อ๙ ในกรณีที่อธิบดีมีคำสั่งออกใบอนุญาตนำใบยายาอัด หรือยาสูบ เข้ามาในหรือส่งออกไปนอกราชอาณาจักรให้แจ้งคำสั่งดังกล่าวแก่ผู้ยื่นคำขอใบอนุญาตตามวิธีการที่อธิบดีกำหนดและให้มารับใบอนุญาตนำใบยายาอัด หรือยาสูบเข้ามาในหรือส่งออกไปนอกราชอาณาจักรภายในสามสิบวันนับแต่วันที่ได้รับแจ้งหากไม่มารับใบอนุญาตภายในกำหนดเวลา ให้ถือว่าสละสิทธิการเป็นผู้ได้รับใบอนุญาตในกรณีที่อธิบดีมีคำสั่งไม่ออกใบอนุญาตนำใบยายาอัด หรือยาสูบ เข้ามาในหรือส่งออกไปนอกราชอาณาจักรให้แจ้งคำสั่งดังกล่าวเป็นหนังสือแก่ผู้ยื่นคำขอใบอนุญาตทราบ ทั้งนี้ ให้ระบุเหตุผลของการไม่อนุญาตรวมทั้งแจ้งสิทธิอุทธรณ์ การยื่นคำอุทธรณ์ และระยะเวลาสำหรับการอุทธรณ์ให้ผู้ยื่นคำขอทราบด้วยใบอนุญาตนำใบยายาอัด หรือยาสูบเข้ามาในหรือส่งออกไปนอกราชอาณาจักรให้เป็นไปตามแบบที่อธิบดีประกาศกำหนดข้อ๑๐ ผู้ได้รับใบอนุญาตนำใบยา ยาอัดหรือยาสูบ เข้ามาในราชอาณาจักรต้องปฏิบัติตามเงื่อนไข ดังต่อไปนี้(๑) ต้องนำใบยา ยาอัดหรือยาสูบเข้ามาทางด่านศุลกากรตามที่อธิบดีประกาศกำหนด(๒)ต้องนำใบยา ยาอัดหรือยาสูบเข้ามาในราชอาณาจักรภายในหกเดือนนับแต่วันที่ออกใบอนุญาตและให้ใช้สำหรับการนำเข้าได้เพียงครั้งเดียวหากมิได้นำเข้ามาภายในระยะเวลาดังกล่าวให้ถือว่าการอนุญาตสิ้นสุดลง(๓)ต้องยินยอมให้เจ้าพนักงานสรรพสามิตตรวจสอบจำนวน ชนิด และน้ำหนักของใบยา ยาอัดหรือยาสูบโดยวิธีการสุ่มตัวอย่างเพื่อทำการวิเคราะห์เมื่อสินค้ามาถึงท่าหรือสถานที่ที่นำเข้า(๔)ต้องยินยอมให้เจ้าพนักงานสรรพสามิตเก็บตัวอย่างยาสูบชนิดบุหรี่ซิกาแรตที่นำเข้ามาในราชอาณาจักรและยินยอมให้นำไปเก็บรักษาที่สำนักงานสรรพสามิตพื้นที่ที่หน่วยปฏิบัติพิธีการตรวจปล่อยสินค้าตั้งอยู่เพื่อประโยชน์ในการคำนวณค่าภาษีสรรพสามิต(๕)ต้องปิดแสตมป์ยาสูบบนซองยาสูบหรือใช้เครื่องหมายแสดงการเสียภาษีก่อนที่จะรับมอบไปจากเจ้าพนักงานศุลกากร(๖)ต้องนำใบยา ยาอัด หรือยาสูบเข้ามาในราชอาณาจักรให้ตรงตามตราหรือยี่ห้อจำนวนและภายในระยะเวลาที่ระบุไว้ในใบอนุญาต(๗)ต้องมีหนังสือแจ้งเจ้าพนักงานสรรพสามิตเพื่อทำการตรวจสอบยาสูบสำหรับกรณีการนำยาสูบที่ชำระค่าแสตมป์ยาสูบไว้แล้วเข้ามาในราชอาณาจักร และเมื่อเจ้าพนักงานสรรพสามิตทำการตรวจสอบความถูกต้องแล้วจึงรับมอบยาสูบไปจากเจ้าพนักงานศุลกากรได้(๘)ต้องแจ้งวันและเวลาที่จะส่งยาสูบออกไปนอกราชอาณาจักรสำหรับกรณีการนำยาสูบเข้ามาเพื่อส่งออกไปยังประเทศอื่นเพื่อให้เจ้าพนักงานสรรพสามิตทำการตรวจสอบก่อนที่จะส่งยาสูบออกไปนอกราชอาณาจักร(๙)ต้องจัดทำบัญชีรับจ่ายยาสูบที่นำเข้ามาในราชอาณาจักรตามแบบที่อธิบดีประกาศกำหนด(๑๐)ต้องจัดทำบัญชีตามหลักเกณฑ์และวิธีการที่อธิบดีประกาศกำหนดข้อ๑๑ ผู้ได้รับใบอนุญาตส่งใบยา ยาอัดหรือยาสูบออกไปนอกราชอาณาจักรต้องปฏิบัติตามเงื่อนไข ดังต่อไปนี้(๑)ส่งใบยา ยาอัด หรือยาสูบออกไปนอกราชอาณาจักรทางด่านศุลกากรตามที่อธิบดีประกาศกำหนด(๒)ส่งใบยา ยาอัด หรือยาสูบออกไปนอกราชอาณาจักรภายในสองเดือนนับแต่วันที่ออกใบอนุญาต(๓)ต้องยินยอมให้เจ้าพนักงานสรรพสามิตตรวจสอบจำนวน ชนิด และน้ำหนักของใบยา ยาอัด หรือยาสูบที่ส่งออกไปนอกราชอาณาจักร โดยวิธีการสุ่มตัวอย่างเพื่อทำการวิเคราะห์(๔)ต้องส่งใบยา ยาอัด หรือยาสูบออกไปนอกราชอาณาจักรให้ตรงตามตราหรือยี่ห้อ จำนวน และภายในระยะเวลาที่ระบุไว้ในใบอนุญาต(๕)ต้องจัดทำหนังสือแจ้งรายละเอียดใบอนุญาต จำนวนและชนิดใบยา ยาอัด หรือยาสูบ และวันเดือน ปีที่ส่งออกไปนอกราชอาณาจักรรวมทั้งสำเนาใบขนสินค้าขาออกของกรมศุลกากรหรือหลักฐานอื่นที่เกี่ยวข้องส่งให้แก่เจ้าพนักงานสรรพสามิตที่ยื่นคำขอใบอนุญาตภายในสามสิบวันนับแต่วันที่ส่งออกไปนอกราชอาณาจักรข้อ๑๒ ในกรณีที่อธิบดีเห็นสมควรจะประกาศกำหนดให้ผู้ได้รับใบอนุญาตนำยาสูบเข้ามาในราชอาณาจักรเพื่อขายในคลังสินค้าทัณฑ์บนประเภทร้านค้าปลอดอากรตามกฎหมายว่าด้วยศุลกากรต้องแสดงหรือติดเครื่องหมายอย่างใดอย่างหนึ่งที่ตัวสินค้าซองบรรจุยาสูบ หรือภาชนะบรรจุยาสูบให้เห็นอย่างชัดเจน เพื่อให้ทราบว่าเป็นยาสูบที่ขายในร้านค้าปลอดอากรก็ได้ข้อ๑๓ ผู้ได้รับใบอนุญาตนำใบยา ยาอัดหรือยาสูบเข้ามาในหรือส่งออกไปนอกราชอาณาจักรต้องควบคุมดูแลให้ลูกจ้างหรือบุคคลใดซึ่งรับผิดชอบในการดำเนินการใดๆ ตามใบอนุญาตปฏิบัติให้ถูกต้องตามกฎหมายว่าด้วยภาษีสรรพสามิตเกี่ยวกับยาสูบและเงื่อนไขที่กำหนดไว้ในใบอนุญาตรวมทั้งข้อกำหนดเกี่ยวกับการศุลกากรที่เกี่ยวข้องข้อ๑๔ คำขอใบอนุญาตนำใบยา ยาอัดหรือยาสูบเข้ามาในหรือส่งออกไปนอกราชอาณาจักรที่ได้ยื่นไว้ในวันก่อนวันที่กฎกระทรวงนี้ใช้บังคับและยังอยู่ในระหว่างการพิจารณาให้ถือว่าเป็นคำขอตามกฎกระทรวงนี้และให้นำกฎกระทรวงนี้มาใช้บังคับกับการอนุญาตนำใบยา ยาอัดหรือยาสูบเข้ามาในหรือส่งออกไปนอกราชอาณาจักรตามคำขอนั้นในกรณีที่คำขอที่ยื่นตามวรรคหนึ่งหรือเอกสารหรือหลักฐานที่ยื่นพร้อมคำขอแตกต่างไปจากที่กำหนดในกฎกระทรวงนี้ให้อธิบดีสั่งให้ผู้ขอรับใบอนุญาตดำเนินการแก้ไขเพิ่มเติมคำขอ หรือจัดส่งเอกสารหรือหลักฐานเพิ่มเติมเพื่อให้เป็นไปตามกฎกระทรวงนี้ให้ไว้ ณ วันที่ ๑๒กันยายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๖๖ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐บัญญัติให้การขออนุญาตและการออกใบอนุญาตนำใบยา ยาอัดหรือยาสูบเข้ามาในหรือส่งออกไปนอกราชอาณาจักร ให้เป็นไปตามหลักเกณฑ์ วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปวันวิทย์/ภวรรณตรี/จัดทำ๒๐ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๘๐/๑๖ กันยายน ๒๕๖๐